LVIÏI 



der ved Grunden af Stængelen ere kortstilkede, opret tiltrykte Frugt- 

 stilke og derfor tæt Frugtstand, elliptisk Kapsel med længere Griffel og 

 blaaviolet Krone. 



De af Murbeck i Oestr. bot. Zeitsch. nævnte danske Voxesteder 

 for V. aquatica ere følgende: Halleby Aa ved Øresø Mølle, Kjøge, 

 Kjøbenhavn, Tostrup ved Ringsted, Aalebækgaard paa Møen. Paa de 

 tre første Voxesteder har jeg samlet den, og Murbecks Angivelse støt- 

 ter sig derfor muligvis paa Exemplarer, jeg har uddelt igjennem den 

 botaniske Forenings Plantebytning. Mit Voxested ved Kjøbenhavn var 

 Frederiksholms Teglværk ved Kalvebodstrand. Foruden paa det oven- 

 omtalte Voxested paa Bornholm ved Ferske Sø ved Nexø har jeg 

 fundet V. aquatica i Bøgeskoven paa Stevns. Endvidere har Ostenfeld 

 Hansen meddelt mig, at han har fundet V. aquatica paa Amager 

 Fælled, ved Lersøen ved Kjøbenhavn og paa Fyen ved Østrupgaard og 

 flere Steder ved Otterup. n ^ * ' . 



Stellaria nemorum L. *glochidisperma Murb. i Danmark. 



I sine „Beiträge zur Flora von Südbosnien und Herzegowina" 

 S. 156 har Dr. Murbeck beskrevet denne ny Underart, som han den- 

 gang kjendte fra nogle faa Steder i Herzegowina, Montenegro, Østerrig 

 og Italien. Senere opdagede han, at den havde en større Udbredelse, 

 og at den endog var hyppigere i Skaane end selve 8. nemorum, samt 

 at den ogsaa fandtes i Blekinge (se Bot. Not. 1896 S. 151). Det laa 

 derfor meget nær ogsaa at søge denne Plante i Danmark, og jeg fandt 

 den ogsaa paa det første Sted, jeg søgte den, nemlig i Sorgenfri Skov 

 ved Lyngby. Formodentlig vil det vise sig, at den heller ikke er sjæl- 

 den hos os. Det maa ogsaa henstilles til nærmere Undersøgelse, om 

 den skulde være den eneste her forekommende Form eller om begge 

 Former forekomme her, og hvilken der i saa Fald er den hyppigste. 



S. *glochidisperma Murb. har faaet sit Navn efter Frøene, der ere 

 besatte med stilkede Vorter, der bære nedadvendte Papiller (synlige 

 under Mikroskopet); hos S. nemorum danne Vorterne kun halvkugle- 

 formede Forhøjninger paa Frøet. Endvidere adskiller 8. *glochidisperma 

 sig fra typisk S. nemorum ved Bladene, der alle ere stilkede og med 

 hjærteformet Basis med Undtagelse af det ved Grunden af Blomster- 

 standen stillede Bladpar, der er siddende; hos S. nemorum er Over- 

 gangen jævn, saaledes at der nedenfor Blomsterstanden findes flere 

 Bladpar, der ere siddende eller meget kortstilkede og med afrundet 

 eller i den korte, brede Bladstilk nedløbende Bladplade. Endvidere 

 angiver Forf., at S. *glochidisperma adskiller sig fra 8. nemorum ved 

 talrigere Udløbere, mørkere Farve, glatte Stængler, efter Afblomstringen 

 ikke tilbagebøjede Blomsterstilke og Kapsel, der er dobbelt saa lang 

 som Bægeret; alle Karakterer, som jeg ikke har fundet konstante paa 

 den ved Sorgenfri i stor Mængde forekommende Plante. 



O. Gelert. 



